2007. aasta pretendentide turniir

pisi|162px|Péter Lékó, üks neljast, kes 2007. aasta pretendentide turniiril kvalifitseerus MM-turniirile
pisi|162px|Aleksandr Grištšuk, üks neljast, kes 2007. aasta pretendentide turniiril kvalifitseerus MM-turniirile
pisi|162px|Boris Gelfand, üks neljast, kes 2007. aasta pretendentide turniiril kvalifitseerus MM-turniirile
pisi|162px|16-aastane Magnus Carlsen  pretendentide turniiril esimesest ringist küll edasi ei pääsenud, kuid hiljem (2013) tuleb maailmameistriks ja jääb aastateks maleeliidi esinumbriks

2007. aasta male MM-võistluste tiitlipretendentide turniir (inglise keeles World Chess Championship Candidates Tournament 2007) oli 2007. aastal Elistas peetud male MM-võistluste pretendentide turniir, mille neli edukamat kvalifitseerusid samal aastal Méxicos toimunud MM-turniirile. 

2007. aasta pretendentide turniir peeti 26. maist kuni 14. juunini 2007 Elistas. Osavõtjaid oli 16. Peakohtunikuna tegutses rahvusvaheline arbiiter Andrzej Filipowicz  Poolast.

Novembris 2006 teatas FIDE president Kirsan Iljumžinov, et turniiri auhinnafondi annab FIDE 160 000 USA dollarit ja ta ise annetab enda isiklikust fondist 320 000 USA dollarit. 

Reglement
Mängiti kaks ringi nokautsüsteemis. Iga kohtumine (matš) koosnes kuuest partiist. Viigilise tulemuse korral (3:3)  selgus edasipääseja lisapartiide abil (kiir- ja välkpartiid). Matši põhipartiid (kuus) mängiti ajakontrolliga 120 minutit 40 käigule, seejärel 60 minutit järgmisele 20 käigule, mille järel anti 15 minutit mängu lõpuni ühes 30 sekundi lisandumisega iga käigu kohta. 

Osavõtjate kvalifitseerumine
Noorima osavõtjana pääses pretendentide turniirile 16-aastane norralane Magnus Carlsen, tulevane maailmameister (2013. aastast). Maleajaloos on pretendentide turniiridel sama noorelt mänginud vaid ameeriklane Robert Fischer (hilisem maailmameister), kes osales 1959. aasta pretendentide turniiril. 

 Osavõtja Vanus ELO-reitingКvalifitseerumine turniirile Péter Lékó27  2738  2005. aasta FIDE MM-turniiri 5.–8. koha saanud  maletajad¹  Rustam Qosimjonov27  2677 Michael Adams35  2734  Judit Polgár30  2727  Levon Aronjan24  2759  Viimase maailma karikaturniiri (2005) 10 edukamat. Kuna kolmanda koha saanud Étienne Bacrot kvalifitseerus turniirile kõrge reitingu tõttu, siis pääses pretendentide turniirile maailma karikaturniiril ka 11. koha saanud Vladimir Malahhov  Ruslan Ponomarjov23  2717   Aleksandr Grištšuk23  2717   Jevgeni Barejev40  2643  Boris Gelfand39  2733  Sergei Rublevski32  2680  Mihail Gureviç48  2639  Gata Kamsky33  2705  Magnus Carlsen16  2693 Vladimir Malahhov26  2679   Étienne Bacrot24  2709  Kaks kõrgema reitinguga maletajat FIDE reitingutabelist ülejäänute seast Alexéi Shírov34  2699 
¹) 2005. aasta FIDE MM-turniiri 1.–4. koha saanud  maletajad kvalifitseerusid otse 2007. aastal Méxicos toimunud MM-turniirile

Turniiri lõpptulemus
Kaheringiline nokautsüsteemis mängitud 16 osavõtjaga turniiri eesmärk oli selgitada neli edasipääsejat kolm kuud hiljem Méxicos alanud MM-turniirile. 

 Turniiri esimene ring  Edasipääseja teise ringi  Väljalangeja  Tulemus  Levon Aronjan   Magnus Carlsen  4:2  Péter Lékó   Mihail Gureviç  3½:½ Sergei Rublevski   Ruslan Ponomarjov  3½:2½  Boris Gelfand   Rustam Qosimjonov  5½:3½  Gata Kamsky   Étienne Bacrot  3½:½  Aleksandr Grištšuk   Vladimir Malahhov  3½:1½  Jevgeni Barejev   Judit Polgár  3½:2½ Alexéi Shírov   Michael Adams  5½:3½

 Turniiri teine ring Edasipääseja MM-turniirile  Väljalangeja  Tulemus  Levon Aronjan   Alexéi Shírov  3½:2½  Péter Lékó   Jevgeni Barejev  3½:1½  Aleksandr Grištšuk   Sergei Rublevski  5½:3½  Boris Gelfand   Gata Kamsky  3½:1½

Pretendentide turniirilt MM-turniirile kvalifitseerusid:
 Levon Aronjan 
 Péter Lékó
 Aleksandr Grištšuk
 Boris Gelfand

Pretendentide sekundandid
Tiitlivõistlustel ja muudel tähtsamatel malevõistlustel on osavõtjatel enamasti abiks sekundandid. Nii ka siin. Meedia teatel olid osalistel järgmised sekundandid: Péter Lékól GM Aršak Petrosjan, Rustam Qosimjonovil GM Saidali Yo‘ldoshev ja GM Daniel Fridman, Judit Polgáril GM Artur Jussupow ja GM Alexander Chernin, Levon Aronjanil GM Gabrijel Sarkisjan, Ruslan Ponomarjovil GM Mõhhailo Golubev ja GM Juri Kruppa, Aleksandr Grištšukil GM Dmitri Jakovenko ja GM Andreï Chtchekatchev, Jevgeni Barejevil GM Ernesto Inarkijev, Boris Gelfandil GM Pavlo Jeljanov ja GM Alexander Huzman, Sergei Rublevskil GM Maksim Sorokin, Mihail Gureviçil GM Mõhhailo Brodskõi, Magnus Carlsenil: isa ja GM Kjetil Aleksander Lie, Vladimir Malahhovil GM Aleksei Drejev ning Alexéi Shírovil GM Surya Shekhar Ganguly ja GM Liviu-Dieter Nisipeanu.

Sekundandid puudusid Michael Adamsil, Étienne Bacrot'l ja Gata Kamskyl.

Vaata ka
2005. aasta FIDE MM-turniir males
2007. aasta MM-turniir males

Viited

Välislingid
Candidates Matches and Computer Challenge to begin in Elista. en.chessbase.com, 25. mai 2007

Kategooria:Pretendentide turniirid ja matšid
Kategooria:Kalmõkkia
Kategooria:2007. aasta spordis